《次韵寄俞伯初》
宋代·汪炎昶

足茧问津路，肩才息奚跛。醉乡托一廛，学海浮单舸。

观心竦前瑕，敛躁入危坐。犹欣未穷极，早获挫刚果。

愚徒巧掩拙，语每泄魇卧。所须补罅隙，亦才废星琐。

智不给筹运，力难任败裸。汲汲欲为谋，政恐无时可。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。